এদিকে সংঘাত-সহিংসতা ও ব্যাপক ভোট কারচুপির অভিযোগ এনে পরবর্তী ধাপের ভোট বর্জনের হুমকি দিয়েছে দেশের অন্যতম প্রধান রাজনৈতিক দল বিএনপি। দলটির যুগ্ম মহাসচিব ও দলের পক্ষে নির্বাচন পরিচালনার দায়িত্বপ্রাপ্ত নেতা মোহাম্মদ শাহজাহান বলেছেন, নির্বাচন কমিশন খারাপ নির্বাচনের পক্ষে সাফাই গাইছে। কমিশন যথাযথভাবে ক্ষমতা প্রয়োগ করতে পারছে না। নির্বাচনের নামে সন্ত্রাসীদের উৎসব আর ভোটারবিহীন কেন্দ্র দখলের মহড়া চলছে। যা নিয়ে ইসি কার্যকর কোনও ব্যবস্থা নিচ্ছে না।